**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TRUMPALAIKĖS PASKOLOS ĖMIMO IŠ LIETUVOS RESPUBLIKOS VALSTYBĖS BIUDŽETO**

2020 m. gegužės 8 d. Nr. T1-124

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 2 dalimi, Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 2 dalimi, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 5 punktu ir atsižvelgdama į Lietuvos Respublikos Vyriausybės 2020 m. balandžio 8 d. protokolinį sprendimą „Dėl koronaviruso (COVID-19) sukeltų pasekmių savivaldybių biudžetams“, Klaipėdos miesto savivaldybės taryba nusprendžia:

1. Imti trumpalaikę 14000,0 tūkst. eurų paskolą iš Lietuvos Respublikos valstybės biudžeto prognozuojamam pajamų trūkumui padengti, kai šiam tikslui nepakanka savivaldybės biudžeto apyvartos lėšų.

2. Įgalioti Klaipėdos miesto savivaldybės administracijos direktorių pasirašyti paskolos sutartį.

3. Leisti Klaipėdos miesto savivaldybės administracijai 1 punkte nurodytą paskolą naudoti Lietuvos Respublikos valstybės ir savivaldybių biudžetų pajamų ir išlaidų klasifikacijos skyriuje „Valstybės ir savivaldybių biudžetų išlaidų ekonominė klasifikacija“ nurodytoms išlaidoms finansuoti: darbo užmokesčiui ir socialinio draudimo įmokoms – 9600,0 tūkst. Eur, socialinėms išmokoms (pašalpoms) – 1100,0 tūkst. Eur, prekių ir paslaugų įsigijimo išlaidoms – 3300,0 tūkst. Eur.

4. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Finansų skyriaus vyriausioji specialistė

Jolanta Mileikienė, tel. 39 61 29

2020-05-05